Щрих към композиционното изграждане 

„Композицията може да се определи като съвкупност от факторите на худо- 
жественото впечатление“. Изказано в чисто литературен план, подобно стано- 
вище може да се превърне в опорна точка за някои търсения в областта на пе- 
сенния фолклор (имайки предвид близостта на фолклора и литературата). Тези 
търсения са съвсем целенасочени по посока на композиционното изграждане на 
любовните народни песни. 

Обект на нашето проучване са Средните Родопи (най-вече селата Забърдо и 
Райково). Песенните образци-илюстрации са из теренните записи, както и по- 
черпени от публикувани сборници”. 

В наблюденията ще се абстрахираме от особеностите на общата каноничност 
в композицията на народната песен въобще — обемна рамкираност, общи места, 
играещи роля на свързващи звена, причинно-следствената разположеност на си- 
туациите, функцията на монолога-диалог, съчинителската гледна точка. 

При по-задълбочен преглед на любовните народни песни вниманието ни бе 
привлечено от малък щрих в композиционното изграждане. Отбелязахме го като 
оразличаване (един обект получава своята значимост на фона на останалите. С 
други думи — той се остойностява в качеството на значима позиция от типа: 
всички (общо) — той (частно) — или в по-обобщена конструкция — множестве- 
ност—единичност като смислова доминанта. Образува се характерна цялост, в 
която са разпределени словоразличителни акценти. , 

Обикновено в тази цялост конструкцията е двучленна — фон--акцент, обеди- 
нена чрез общ признак. 

Логично е да си поставим въпроса: Каква роля играе този щрих за „художест- 
веното впечатление“? 

В композиционния скелет, на среднородоцските лирични любовни песни тази 
особеност се среща по-често. Потърсихме нейната реализираност според мотив- 
ната типология в днешните, общобългарски образци, но изводът, че творецът я 
предпочита понякога като моделна „матрица“ — е в полза, на Среднородопския 
регион. и я 

С какво се обяснява „честотата“ на „употребата“ и? 

Нека я проследим в образците, които я илюстрират. Ето един откъс: 


"М. Бахтин. Въпроси на литературата и естетиката. С. 1983, с. 32. 
2 Народни песни от Райково и за Райково. Съставител А. Спасов. С. 1983; Село Забърдо. История бит. на- 
родно творчество. Съставител Ч. Илиев. С., 1973, 


Български фолклор. кн. 6. 1995 91 


Всички от Оран варвёха, 
всички комйни кадеха, 
мн си комйн” не кадй. 
Инф. Сийка Драхемова, 


с. Забърдо. 
Личен архив. 


На общия фон на всички (множественост) се очертава натоварената позиция 
на моён (единичност). Това е оразличаването, за което по-горе стана дума. То се 
извършва със „съдействието“ на глаголната двойка в края на стиховите реди- 
ци — кадёха — не кади в тяхната противопоставеност. Това не е случайно, защо- 
то именно от този оразличителен момент нещо ще се случи по-нататък... Дали 
ще се сгъсти експресивното чувство или любовният персонаж ще „еволюира“ в 
хода на „повествованието“ (не повествование в чист вид, а сюжетоподобна вери- 
га от маркирани действия) — това зависи от функцията на посочения щрих. 

Защото — колкото и еднотипен да изглежда — той притежава и различни ха- 
рактеристики. Например в следния откъс той е „конструиран“ във финала и иг- 
рае ролята на своеобразна поанта: 


Без тех, любе, си мога. 
без тебе, любе, ни мога. 


Инф. Цанко Пеев. 
с. Забърдо. 
Личен архив. 


„Тёх — тебе“, разтворено в глаголната двойка „си мога — ни мога“ притежава 
не само акцентност, но и допълнителна сътворителна характеристика на „порт- 
рета“ на лиричния любовен образ. В „кратките като въздишка“ (П. П. Славейков) 
песни тази особеност често „играе“ ролята на емоционален код, чрез който се 
разшифрова спецификата на любовния персонаж като тип поведение: 


Мен ма наяёта 
бельд да стӧрё 


на щалу сёлу. 
ра на тёбе -- най-мночку. 
Инф. Н. Келебекова. 
с. Райково. 
Личен архив. 


като в случая намерението предшества оразличителния детайл. 

Отношението между цялото и частта е със семантична натовареност в зави- 
симост от контекста. А неговата особеност пък е провокирана от любовен мо- 
тив. Най-често оразличаването се „загнездва“ в мотива „обяснение в любов“. 

-- чрез знаци се очертава значимостта на любимия: 

всёкиму кадаф по кадаф”, 
Райфу даде шишьбна. 


Личен архив. 
— чрез констатация: 


Всички сиденки свётеҳа, 
вашта сиденка ни свети. 


Личен архив 
-- чрез мотивирано предупреждение: 


Карай, майчу, кого караш, 

мене, майчу, нимӧй кара. 
Инф. Мария Николова, 
с Райково. 
Личен архив. 


като в случая оразличаването на „мене“ като индивидуалност е на неопреде- 
ления фон „кого да е“. 

Присъствието на разглежданата особеност в общото композиционно 
„стъкмяване“ на любовните песни не е задължително, но нейното съществуване 
в някои образци ги обособява с по-различен статус. Вид завръзка на любовното 
поведение се чувства в тях, напрежението след нея расте... Сравни: 

1. образец (откъс) без оразличителен щрих: 


Мен не е Колю прйлика, 
мён си мумйре духбдат. 
Народни песни... № 43. 


2. образец (откъс) с оразличителен щрих: 


Всичкине, майко хубави, 
мӧйно бе любе най-грозно, 
най-грозно и най-умразно, 
кога вървеше — тбтнеше, 
кога гъльчёше — гърмёше. 


Народни песни... № 53. 


Още нещо в полза на образците, в чиято композиция се „вплита“ този де- 
тайл — естествената каузалност е по-разграничима. Добива се впечатление за 
пълнеж, цялостност и съдържателност на изказа. 

В сравнително отдавна издадения сборник „Сокол иде, гълъбица води“, със- 
тавители на който са И. Бунин и Ф. Панайотова (С., 1956), са поместени любовни 
песни от цяла България. При прегледа им забелязахме само три, в които без мо- 
тивна предопределеност са „разгърнати“ оразличителните места. Ще посочим 


само откъси от тях, в които изследванияг детайл функционира като компози- 
ционна съставка: 


“ Кадаф — юзче. 

Пример 1 


На морава сбор се бере, 
сбор се берё, хорд вйе, 
всичкине моми надойдоха, 
Диляна я само няма. 

с. 156 


Пример 2 


Никой коня не с дочуд, 
дочуда го Павлу майкя. 
с. 07 


(оразличаването тук е с обратен знак — на отрицателен фон — проявление на 
единичност). 


Пример 3 


(поради по-дългия обем на песента, поднасяме 
в перифраза съдържанието): 


Зймнали са девет пӧрти, 

че навлёзли попове и попадйи 
да си пйтат малка мома 

жёни ли се таз година. 


Следва познатият отговор, че тя не е готова със „ситното даре“. После порти- 
те „зимнали“, за да пропуснат кметове и кметици, ала и те получават същия от- 
говор. Но ето: 


Че си влёзе Ребри юнак, 
кат го видя малка мома, 
ум забрави. срам загуби, 
малка мома ще се жени, 
ситно даре се стикнали. 

с. 172 


Оразличаването и в трите откъса е структурирано като фактор със своя функ- 
ция. Като съдържателен елемент той поема смисловата натовареност и регулира 
по-нататъшния събитиен ход. 

В други, сравнително по-късно издадени сборници, „Странджански народни 
песни“ (С., 1983) и „Славей ми пее, мале мо (С песните на Неда Русева.)“ със 
съставител Ив. Джебаров (С., 1988) — образците с изследваната композиционна 
особеност са общо 7 (в първия — 2, във втория — 5). Типът е същият, много 
малки различия се долавят в стиховата подредба, предимно фиксирани като 
променени имена -— малой и голямой = всички - срещу единичното проявление 
на Гинка, млада вдовичка — и др. подобни примери. 

Това композиционно решение като че ли не е в сферата на творческите пред- 
почитания в общобългарския песенен фолклор. В Среднородопската област то 

не само че е често изявено, но е и поднесено в своето разнообразие. Един път е 
фиксирано между цифрови измерения: 
Три ми са сватби станали 
от голям байрак до малък. 
Двене нивёсти шендйви. 
Айше Карталска кахбрна. 
Инф. Тайфик А пъмов. 
с. Забърдо. 
Личен архив. 
Глаголната двойка в последните стихове е заместена от противопоставени 
определения, за съответно противоположни състояния. Друг път това сътвори- 
телно решение се изгражда на противопоставно време (залез -- заран): 


-като ма питаш, да кажа: 
със мили братя замӧркнах. 
със пбрво любе усбмнах. 


Личен архив. 
Трети път предпочитанията „кацат“ върху обикнато число: 


отдолу идат, майчинку, 
тридесет млади юнака 
и мойно любе бс там. 


Личен архив. 


Редицата от примери би продължила с дълго изреждане на разновидностите 
на изследваната особеност. Не може да не посочим като че ли най-значимата й 
реализация на фона на пространствените очертания, положени като бинарни 
опозиции в следния откъс: 


Във подзиме съм дёгнала. 
въз пролете съм станада. 
Горбна са е листнала, 
горбна и планиндна. 

сйчку с цвёте цветнало. 
сйчку от з ме излиза. 

пък йё нах земе тӧрнувам’. 


Оразличителността тук сякаш е в най-извисения си вид, защото контекстът, в 
който е „разпределена“, е обвързан и заедно с това въздействаш — със сезонни 
противопоставяния, както и пространствени и философски решения, като: наго- 
ре — излиза — живот, възход; надолу — тӧрнувам — смърт, тленност. В това 
очертание открояващото се „сичку — сйчку — пък йё“ носи най-силното внуше- 
ние на житейската предопределеност, сплела съдържанието от опозицията 
„чуждо--свое“: 


Народни песни от Средните Родопи. Съставител А. Райчев. С.. 1978, № 804. 


Врить са горйте диснаха; 
аднд са гора не лисна 


всйчки сюрйи тфрнаха. 
че, - 
чуждо 
наша сюрийя не тбрна 
свое Ри! из чі йяна. 
„Сгодена“ (съчинена) от Тейфик Садъков, 
с. Забърдо. 
Личен архив. 


Тя се разтваря и в оразличителния щрих, а той от своя страна доизгражда 
нейното въздействие и като съдържателен мотив, и като композиционен „винт“. 
Всички посочени елементи тук, в цитираната песен, са взаимозависими и взаи- 
мообусловени. Превърнати в смислопораждащ механизъм, те ясно открояват 
своята функция. Тя се проявява най-вече чрез „драматизма“ на сблъсъка между 
общо и единично, дадено и противопоставено. Така се стига и до херменевтична 
провокация. Сами се убеждаваме в нея, „подведени“ не от усложнения ситуати- 
вен плеоназъм, а от една опростена композиционна схема. В нея се „сблъскват“ и 
образите чрез последния щрих — необходим елемент за тяхната устойчивост. 

Изводите, които могат да се направят и нямат претенции за неоспоримост, са 
следните: 

-- Изследваната композиционна особеност няма жанроопределяща функция. 

-- Оразличаването не се числи към „композиционните навици“. По-честото 
му присъствие в средродопските любовни песни се обяснява с предпочитанието 
към т. нар. ефект на нарочното въздействие“. Творецът е сигурен, че с него ще 
„грабне“ рецепиента, като преди това плавно и мотивирано е „положил“ този 
ефект в общата песенна структура. 

-- Спрямо цялостната постройка на текст в него е съсредоточен кодът за де- 
шифриране на любовното поведение. 

— В йерархията на вътрешнотекстовите връзки оразличаването - ефект на 
нарочното въздействие заема водеща позиция, породена от художествена необ- 
ходимост. 

В този смисъл предизвикалата интереса ни особеност се нарежда сред 
„факторите на художественото впечатление“. 


4 Наше въведено определение — 6. а. 

